Grumman XP-50

Το **Grumman XP-50** ήταν δικινητήριο βαρύ μαχητικό που συμμετείχε σε διαγωνισμό της USAAC για αεροσκάφος αυτής της κλάσης. Βασιζόταν στο ναυτικό μαχητικό XF5F-1 Skyrocket. Η αεροπορία έδωσε εντολή για την κατασκευή ενός πρωτοτύπου με την ονομασία XP-50 στις 25 Νοεμβρίου 1939, όμως τελικά το αεροσκάφος δεν μπήκε σε παραγωγή.

## Σχεδιασμός και ανάπτυξη
Η κατασκευάστρια Grumman, που εσωτερικά ονόμασε το αεροσκάφος Design 34 και αργότερα G-46, συμμετείχε σε διαγωνισμό της USAAC για την δημιουργία ενός νέου βαρέως μαχητικού μαζί με τις Bell, Brewster, Curtiss, Lockheed και Vought. Το XP-50 βασίζονταν σχεδιαστικά στο ναυτικό μαχητικό XF5F-1 με τις κυριότερες διαφορές να εντοπίζονται στο ρύγχος, στο οποίο θα έμπαινε όταν ανασύρονταν ο εμπρόσθιος τροχός του τρίκυκλου συστήματος προσγείωσης. Το αεροσκάφος διέθετε επίσης αυτοφρασσόμενες δεξαμενές καυσίμου και θωράκιση για την προστασία του πιλότου. Ο οπλισμός θα αποτελούνταν από δύο πυροβόλα των 20&nbsp;mm και δύο πολυβόλα των 12,7&nbsp;mm.

## Δοκιμές
Στις 14 Μαΐου 1941, κατά την διάρκεια των δοκιμών, το μοναδικό XP-50 (39-2517) καταστράφηκε, εξ αιτίας έκρηξης του υπερσυμπιεστή. Ο δοκιμαστής πιλότος Robert Hall κατάφερε να το εγκαταλείψει πριν συντριβεί στο στενό του Λονγκ Άιλαντ.

Βασισμένη στο XF5F-1 και την εμπειρία από το XP-50 η Grumman ξεκίνησε τις εργασίες ανάπτυξης ενός πιο προηγμένου μαχητικού, που εσωτερικά ονομάζονταν G-51. Η USAAC αποφάσισε να αντικαταστήσει το XP-50 με το νεότερο σχέδιο και ζήτησε την κατασκευή δυο G-51, με την ονομασία XP-65, που θα κατασκευάζονταν με τους πόρους που είχαν ήδη διατεθεί για το XP-50. Υπήρχαν σκέψεις για την ενοποίηση του προγράμματος με αυτό του Ναυτικού όμως κατέστη σαφές ότι οι αντικρουόμενες απαιτήσεις των δύο Όπλων θα επηρέαζαν αρνητικά τις επιδόσεις και θα αύξαναν σημαντικά το βάρος. Τελικά προτιμήθηκε η κατασκευή δύο ξεχωριστών μαχητικών. Το Ναυτικό, κύριος προμηθευτής του οποίου ήταν η Grumman, έκρινε ότι η ανάπτυξη δύο διαφορετικών αεροσκαφών θα επηρέαζε τα δικά του προγράμματα και έτσι αποφασίστηκε η συνέχιση της ανάπτυξης του βαρέως μαχητικού F7F ''Tigercat'' και η ακύρωση του παράλληλου προγράμματος για το XP-65.

## Εκδόσεις
;XP-50
:Έκδοση του XF5F Skyrocket για την USAAC με δύο κινητήρες Wright R-1820-67/69 των 1200&nbsp;hp. Κατασκευάστηκε ένα πρωτότυπο.
;XP-65
:Βελτιωμένη έκδοση του XP-50 με δύο κινητήρες R-2600-10. Δεν κατασκευάστηκε.

## Δείτε επίσης

### Αεροσκάφη που σχετίζονται με την ανάπτυξη του XP-50
* Grumman XF5F Skyrocket
* Grumman F7F Tigercat

### Παρόμοια αεροσκάφη
* Focke-Wulf Fw 187
* Gloster F.9/37
* Kawasaki Ki-96
* Nakajima J5N
* Westland Whirlwind

### Κατάλογοι
* Κατάλογος μαχητικών αεροσκαφών

## Παραπομπές


## Βιβλιογραφία
* 
* Green, William. *War Planes of the Second World War, Volume Four: Fighters*. London: MacDonald & Co. (Publishers) Ltd., 1961 (Sixth impression 1969). ISBN 0-356-01448-7.
* Lucabaugh, David and Bob Martin. *Grumman XF5F-1 & XP-50 Skyrocket, Naval Fighters Number Thirty-one*. Simi Valley, California: Ginter Books, 1995. ISBN 0-942612-31-0.

## Εξωτερικοί σύνδεσμοι

* Joseph F. Baugher - Grumman XP-50 
* Grumman XP-50 Skyrocket

XP-50
Κατηγορία:Αεροσκάφη του Β' Παγκοσμίου Πολέμου
Κατηγορία:Μαχητικά αεροσκάφη
Κατηγορία:Εμβολοκινητήρια στρατιωτικά αεροσκάφη